Quecumque processu temporis stabilita manere censentur, immoque a primatibus vel pastoribus sacrarum ecclesiarum ordinanda sunt, sic ea opportet apicibus caractherum adnotare ut inconvulsa in reliquum valeant persistere. Quicumque ex eisdem basilicarum rebus aliquid suis nititur aptare jure usibus, si a rectoribus earum id impertire meruerit securius queat obtinere. Hujus rei gratia notum omnibus fieri dignum duximus quia cum resideret domnus ac venerabilis Berno episcopus secus basilicam alme Marie virginis genitricis Dei, sanctorumque martirum Vincentii, Gervasii et Protasii; expetiit ab eo domnus Albericus comes illustris ex rebus aliquid supradicte basilice Matisconensis, villas videlicet in pago Lugdunensi conjacentes: Cosconacum cum ecclesia et omnia sibi pertinentia, et villam Curtifrancionis cum ecclesia Beati Petri atque omnia ibi pertinentia, terrasque in Reculanda villa et omnes consuetudines quas cernebatur habere in potestate Cosconaci, suo filio Letaldo conferri sub omni integritate postulavit, ac domnus Berno pretaxatus pontifex annuens precibus prelibati comitis, contulit filio suo villas et ecclesias cum omnibus appendentiis, sicut superius inserta sunt. Et ut liberius et firmiter optinere quiveret sine contagione peccati quia sancta erant ista et in helemosina Sancto Vincentio fuerant collata, donavit illi martiri supradicto filius, cum consensu patris, in pago Lugdunensi quicquid visus erLetaldusat habere in villa Montis Gudini, scilicet quinque colonicas cum omnibus appendenciis, pratis, silvis, aquis aquarumque decursibus. Nomina mancipiorum quos ibi donavit, quod sunt Archinardo cum uxore sua et infantibus eorum. Johanne cum uxore et infantibus, Leutfredo cum uxore et infantibus, Airardo cum uxore et infantibus. Ipsas res ibi donavit ad mensam fratrum, et si quis in beneficio ipsas res habere presumpserit, iram Dei omnipotentis incurrat et hoc perdat; si quis autem contradixerit auri libras X componat, et in antea donatio ista omni tempore firma permaneat cum stipulatione subnixa. Hanc cartam domnus presul propriis manibus roboravit et fidelibus suis signandum tradidit. S. Maimbodi. S. Hugonis. S. Flotberti. S. Rannaldi. S. Bernonis. Ex parte comitis, firmaverunt isti, ipsemet comes Letaldus, uxor ejus Berta, Raterius, Teodulfus, Arnaldus. Data per manum Aimini, die Martis kal. januarii, anno VIII regnante Rodulfo rege.